**Уважаеми ученици и родители,**

Прекъсването на учебния процес в училищата в страната във връзка с въведеното извънредно положение за ограничаване на разпространението на COVID-19 наложи училището ни да предприеме бързи мерки за поддържане на непрекъснатостта на обучението и за осигуряване на активна комуникация между учители, ученици и родители, считано от 16.03.2020 г.

Налага се преподаване и учене от разстояние – обучение, самоподготовка, консултации.

Дистанционното обучение се провежда от всички педагогически специалисти в ОУ „Иван Вазов“ с. Буково, въз основа на усвоеното до момента учебно съдържание, ресурсите, интернет свързаността, възрастовите особености и спецификата на учениците, както и дигиталните умения на нашите ученици и с безрезервната подкрепа на родителите.

Училището ни използва различни технологични възможности- еликтронно четими учебници, социални мрежи, както и електронните платформи-Shkolo. bg, Zoom.us, Classroom,google meet. Учителите от методическите обединения към училището си сътрудничат екипно.Учебният ден за учениците от начален и от прогимназиален етап е от 08.30 до 11.40 ч. при спазване на разписанието на часовете, публикувано на сайта на училището.То се придържа към седмичното разписание за деня на съответния клас, без техническите предмити.

За времето на провеждане на дистанционно обучение личната дисциплина и отговорност на всеки ученик е само в негова полза.

Уважаеми родители, Вашето добронамерено съдействие, подкрепа и ежедневно наблюдение над вашия ученик/ученици са важни за постигане на добър резултат!

Бъдете здрави!